ai4bharat/Pralekha huggingface dataset:
ରେଳ ମନ୍ତ୍ରଣାଳୟ
ଅକ୍ଟୋବର-୨୦୨୧ରେ ଭାରତୀୟ ରେଳବାଇ ଆୟ ଏବଂ ମାଲ ବୋଝେଇ ପରିପ୍ରେକ୍ଷୀରେ ମାଲ ପରିବହନ ପରିସଂଖ୍ୟାନ ଉଚ୍ଚ ବେଗ ଜାରି ରଖିଛି
ଅକ୍ଟୋବର ୨୦୨୧ରେ ଭାରତୀୟ ରେଳବାଇର ମାଲବୋଝେଇ ୧୧୭.୩୪ନିୟୁତ ଟନ ଥିଲା । ଯାହା ଗତବର୍ଷ ତୁଳନାରେ ୭.୬୩% ଅଧିକ ସେହି ସମୟରେ  ଥିଲା ।
ଏହି ଅବଧି ମଧ୍ୟରେ ଭାରତୀୟ ରେଳବାଇ ମାଲ ବୋଝେଇରୁ ୧୨୩୧୧. ୪୬ କୋଟି ଟଙ୍କାର ଆୟ କରିଛି, ଯାହା ଗତବର୍ଷର ଆୟ ତୁଳନାରେ ୧୮.୧୯% ଅଧିକ ଅଟେ 
ଅକ୍ଟୋବର ୨୦୨୧ ପାଇଁ ଭାରତୀୟ ରେଳବାଇ ଆୟ ଓ ମାଲ ବୋଝେଇ ମାମଲାରେ ଉଚ୍ଚବେଗ ଜାରି ରଖିପାରିଛି ।
ଅକ୍ଟୋବର ୨୦୨୧ରେ ଭାରତୀୟ ରେଳବାଇ ମାଲ ବୋଝେଇରେ ଗତବର୍ଷ ଅକ୍ଟୋବର ମାସ ଅପେକ୍ଷା ଅଧିକ ହୋଇଛି । ମିଶନ ମୋଡରେ କାର୍ଯ୍ୟ କରାଯାଇଥିବାରୁ ଏହା ସମ୍ଭବ ହୋଇଛି । ଗତବର୍ଷ ତୁଳନାରେ  ଥିଲା । ଭାରତୀୟ ରେଳବାଇ ଗତବର୍ଷ ତୁଳନାରେ ୧୧୭.୩୪ ନିୟତ ଟନ୍ ଥିଲା। ଯାହା ୭.୬୩% ଅଧିକ । ଏହି ଅବଧିରେ, ଭାରତୀୟ ରେଳବାଇ ମାଲ ପରିବହନରେ ୧୨୩୧୧. ୪୬କୋଟି ଟଙ୍କାର ଆୟ କରିଛି । ଯାହା ଗତବର୍ଷରେ ଏହି ଅବଧିର ଆୟ  ତୁଳନାରେ ୧୮.୧୯% ଅଧିକ ଅଟେ । ଅକ୍ଟୋବର ୨୦୨୧ରେ ଭାରତୀୟ ରେଳବାଇର ମାଲବୋଝେଇ ୧୧୭.୩୪ନିୟୁତ ଟନ୍ ଥିଲା । ଯେଉଁଥିରେ ୫୪୬୫ନିୟୁତ ଟନ୍ କୋଇଲା, ୧୨.୮୦ନିୟୁତ ଟନ୍ ଲୁହାପଥର, ୬.୩୦ନିୟୁତ ଟନ୍ ଖାଦ୍ୟାନ୍ନ, ୪.୧୮ ନିୟୁତ ଟନ୍ ସାର, ୩.୯୭ନିୟୁତ ଟନ୍ ଖଣିଜ ତୈଳ ଏବଂ ୭.୩୭ ନିୟୁତ ଟନ୍ ସିମେଣ୍ଟ  ସାମିଲ ରହିଛି ।
ଉଲ୍ଲେଖଯୋଗ୍ୟ ଯେ ରେଳବାଇ ମାଲପରିବହନକୁ ବହୁ ଆକର୍ଷଣୀୟ କରିବା ପାଇଁ ଭାରତୀୟ ରେଳବାଇ ବିଭିନ୍ନ ପ୍ରକାରର ରିହାତି ପ୍ରଦାନ କରୁଛି ।
ସଡକ ପରିବହନ ଓ ରାଜପଥ ମନ୍ତ୍ରଣାଳୟ
ଆସାମରେ ଦେଶର ପ୍ରଥମ ମଲ୍ଟି ମୋଡାଲ ଲଜିଷ୍ଟିକ ପାର୍କର ଭିତ୍ତି ପ୍ରସ୍ତର ସ୍ଥାପନ କରିବେ ଶ୍ରୀ ଗଡକରୀ
କେନ୍ଦ୍ର ସଡ଼କ ପରିବହନ ଏବଂ ରାଜପଥ ମନ୍ତ୍ରୀ ଶ୍ରୀ ନିତିନ ଗଡକରୀ ଆସନ୍ତାକାଲି ଭର୍ଚୁଆଲ ମାଧ୍ୟମରେ ଆସାମରେ ଦେଶର ପ୍ରଥମ ମଲ୍ଟି ମୋଡାଲ ଲଜିଷ୍ଟିକ ପାର୍କର ଆଧାରଶିଳା ରଖିବେ । ମୁଖ୍ୟମନ୍ତ୍ରୀ ଶ୍ରୀ ସର୍ବାନନ୍ଦ ସୋନୋୱାଲ ଏହି କାର୍ଯ୍ୟକ୍ରମରେ ସଭାପତିତ୍ଵ କରିବେ ଏବଂ ଏଥିରେ କେନ୍ଦ୍ର ରାଷ୍ଟ୍ରମନ୍ତ୍ରୀ ଡଃ ଜିତେନ୍ଦ୍ର ସିଂ, ଜେନେରାଲ  ଡଃ ଭି.କେ ସିଂ ଏବଂ ଶ୍ରୀ ରାମେଶ୍ୱର ତେଲି, ରାଜ୍ୟର ମନ୍ତ୍ରୀଗଣ, ସାଂସଦ, ବିଧାୟକ ତଥା ବରିଷ୍ଠ ଅଧିକାରୀମାନେ ଯୋଗଦେବେ ।
693.97 କୋଟି ଟଙ୍କାର ଏହି ପାର୍କ ଲୋକଙ୍କୁ ବାୟୁ, ସଡକ, ରେଳ ଏବଂ ଜଳପଥ ସହିତ ସିଧାସଳଖ ସଂଯୋଗ ପ୍ରଦାନ କରିବ । ଭାରତ ସରକାରଙ୍କ ଭାରତମାଳା ପରିଯୋଜନା ଅଧୀନରେ ଏହି ପ୍ରକଳ୍ପ ବିକଶିତ ହେବ ।
ଶ୍ରମ ଓ ନିୟୋଜନ ମନ୍ତ୍ରଣାଳୟ
2020-21 ବର୍ଷ ପାଇଁ ଉପଭୋକ୍ତାଙ୍କୁ 8.50 ପ୍ରତିଶତ ସୁଧ ପ୍ରଦାନ ଲାଗି ସୁପାରିସ କଲା କେନ୍ଦ୍ରୀୟ ବୋର୍ଡ
କର୍ମଚାରୀ ଭବିଷ୍ୟନିଧି ପାଣ୍ଠି , କେନ୍ଦ୍ରୀୟ ଟ୍ରଷ୍ଟି ବୋର୍ଡର 228ତମ ବୈଠକ ଆଜି ଜମ୍ମୁ-କଶ୍ମୀରର ଶ୍ରୀନଗରଠାରେ କେନ୍ଦ୍ର ଶ୍ରମ ଓ ନିୟୋଜନ ରାଷ୍ଟ୍ରମନ୍ତ୍ରୀ  ଶ୍ରୀ ସନ୍ତୋଷ କୁମାର ଗଙ୍ଗୱାରଙ୍କ ଅଧ୍ୟକ୍ଷତାରେ ଅନୁଷ୍ଠିତ ହୋଇଛି । ବୈଠକରେ ଶ୍ରମ ଓ ନିୟୋଜନ ସଚିବ ଶ୍ରୀ ଅପୂର୍ବ ଚନ୍ଦ୍ର ସହ-ଅଧ୍ୟକ୍ଷତା କରିଥିଲେ । ସଦସ୍ୟ ସଚିବ ଶ୍ରୀ ସୁନୀଲ ବର୍ଥୱାଲ, କେନ୍ଦ୍ରୀୟ ଭବିଷ୍ୟନିଧି ପାଣ୍ଠି ଆୟୁକ୍ତ ମଧ୍ୟ ବୈଠକରେ ଉପସ୍ଥିତ ଥିଲେ । 2020-21 ଆର୍ଥିକ ବର୍ଷ ପାଇଁ ସଦସ୍ୟଙ୍କ ଜମାଖାତାରେ ଇପିଏଫ୍ ଜମା ଉପରେ ବାର୍ଷିକ 8.50% ସୁଧ ହାର ପ୍ରଦାନ କରିବା ଲାଗି କେନ୍ଦ୍ରୀୟ ବୋର୍ଡ ସୁପାରିସ କରିଛନ୍ତି । ସରକାରୀ ଗେଜେଟରେ ସୁଧ ହାରକୁ ଆନୁଷ୍ଠାନିକ ଭାବରେ ବିଜ୍ଞପିତ କରାଯିବା ପରେ ଇପିଏଫଓ ଉପଭୋକ୍ତାଙ୍କ ଆକାଉଣ୍ଟରେ ସୁଧ ହାର ଜମା ହେବ ।
ଆର୍ଥିକ ବର୍ଷ 2014 ଠାରୁ ଇପିଏଫଓ କ୍ରମାଗତ ଭାବରେ 8.50 ପ୍ରତିଶତର ଲାଭ ପ୍ରଦାନ କରିଆସୁଛି । କମ୍ପାଉଣ୍ଡିଂ ସହିତ ଉଚ୍ଚ ଇପିଏଫ ସୁଧ ହାର, ଉପଭୋକ୍ତାଙ୍କ ଲାଭରେ ଏକ ମହତ୍ତ୍ୱପୂର୍ଣ୍ଣ ପରିବର୍ତ୍ତନ ଆଣିପାରିଛି । ଇପିଏଫଓ କ୍ରମାଗତ ଭାବେ ପୁଞ୍ଜି ନିବେଶ ପ୍ରତି ନିଜର ଦୃଷ୍ଟିକୋଣକୁ ଜାରି ରଖିଛି, ଯାହା ମୂଳଧନର ସୁରକ୍ଷା ଏବଂ ସଂରକ୍ଷଣ ଉପରେ ସର୍ବାଧିକ ପ୍ରାଥମିକତା ଦେଉଛି । ଇପିଏଫଓରେ ବିପଦ ବହୁତ କମ୍, କାରଣ ଏଥିରେ ଗରିବ ଲୋକଙ୍କ ଅବସର ପରବର୍ତ୍ତୀ ସଞ୍ଚୟ ମଧ୍ୟ ବିନିଯୋଗ ହୋଇଥାଏ ।
ଇପିଏଫଓ ବହୁ ବର୍ଷ ଧରି ଏହାର ସଦସ୍ୟମାନଙ୍କୁ ସର୍ବନିମ୍ନ ବିପଦ ସହିତ ବିଭିନ୍ନ ଅର୍ଥନୈତିକ ଚକ୍ର ମାଧ୍ୟମରେ ଅଧିକ ଆୟ ପ୍ରଦାନ କରିବାରେ ସକ୍ଷମ ହୋଇଛି । ଇପିଏଫଓ ନିବେଶକମାନଙ୍କୁ ଅଧିକ ଲାଭ ପ୍ରଦାନ କରିବାର ଚିନ୍ତାଧାରାକୁ ନେଇ ଆଗେଇ ଚାଲିଛି । ଉପଭୋକ୍ତାମାନଙ୍କ ପାଇଁ ଉପଲବ୍ଧ ଅନ୍ୟାନ୍ୟ ତୁଳନାତ୍ମକ ନିବେଶ ପନ୍ଥା ଅପେକ୍ଷା ଇପିଏଫଓର ସୁଧ ହାର ଯଥେଷ୍ଟ ଅଧିକ ।
2015-16 ଅବଧିରେ ଇପିଏଫଓ ଏନଏସଇ 50 ଏବଂ ବିଏସଇ 30 ସୂଚକାଙ୍କରେ ଏକ୍ସଚେଞ୍ଜ ଟ୍ରେଡ ଫଣ୍ଡ ମାଧ୍ୟମରେ ଇକ୍ୱିଟିରେ ନିବେଶ କରିବା ଆରମ୍ଭ କଲା । ଆର୍ଥିକ ବର୍ଷ 2015ରେ ଇକ୍ୱିଟିରେ 5 ପ୍ରତିଶତ ନିବେଶ ଆରମ୍ଭ ହୋଇଥିଲା ଏବଂ ଏହା ପରବର୍ତ୍ତୀ ସମୟରେ 15 ପ୍ରତିଶତକୁ ବୃଦ୍ଧି ପାଇଥିଲା ।
2021 ଆର୍ଥିକ ବର୍ଷ ଲାଗି ନିବେଶ ସମାପ୍ତ କରିବାକୁ ଇଏଫଓ ନିଷ୍ପତ୍ତି ନେଇଥିଲା । ବର୍ତ୍ତମାନ ସୁପାରିସ କରାଯାଇଥିବା ସୁଧ ଦର ହେଉଛି ଋଣ ନିବେଶରୁ ପ୍ରାପ୍ତ ସୁଧ ସମେତ ଇକ୍ଵିଟି ନିବେଶରୁ ହୋଇଥିବା ଆୟର ପରିଣାମ । ଏହାଫଳରେ ଇପିଏଫଓ ନିଜର ଉପଭୋକ୍ତାମାନଙ୍କୁ ଉଚ୍ଚ ହାରରେ ଲାଭ ପ୍ରଦାନ କରିବାକୁ ସଫଳ ହେବା ସହିତ ବଳକା ଅର୍ଥ ସଞ୍ଚୟରେ ମଧ୍ୟ ସହାୟକ ହୋଇଛି, ଯଦ୍ଵାରା ଇପିଏଫଓ ଭବିଷ୍ୟତରେ ମଧ୍ୟ ଉଚ୍ଚ ଲାଭ ପ୍ରଦାନ କରିପାରିବ । ଏହି ଆୟ ବିତରଣ କାରଣ ପାଇଁ ଇପିଏଫଓରେ କେବେ ବି ଜମାଠାରୁ ଅଧିକ ରାଶି ଉଠାଣ କରିନାହିଁ ।
ସେହିପରି ଇପିଏଫଓର ସ୍ଥିର ସୁନିଶ୍ଚିତ ଲାଭ ଦୃଷ୍ଟିକୋଣ ପ୍ରତିବର୍ଷ ସିବିଟି ଦ୍ଵାରା ଘୋଷଣା କରାଯାଇଥାଏ । ଟିକସ ରିହାତି କାରଣରୁ ଏହା ନିବେଶକଙ୍କ ପାଇଁ ଏକ ପସନ୍ଦ ଯୋଗ୍ୟ ବିକଳ୍ପ ହୋଇଥାଏ । ଏହା ସେମାନଙ୍କୁ ଭବିଷ୍ୟନିଧି ପାଣ୍ଠି, ପେନସନ ଏବଂ ବୀମା ଯୋଜନା ଆକାରରେ ଦୃଢ ସାମାଜିକ ସୁରକ୍ଷା ପ୍ରଦାନ କରିଥାଏ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗାନ୍ଧୀ ସ୍ମୃତିପୀଠରେ ପ୍ରାର୍ଥନା ସଭାରେ ଯୋଗଦେଲେ ପ୍ରଧାନମନ୍ତ୍ରୀ
ଆଜି ନୂଆଦିଲ୍ଲୀଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମହାତ୍ମା ଗାନ୍ଧୀଙ୍କ ଜନ୍ମ ବାର୍ଷିକୀ ଅବସରରେ ଆୟୋଜିତ ପ୍ରାର୍ଥନା ସଭାରେ ଯୋଗଦେବା ସହିତ ଗାନ୍ଧୀସ୍ମୃତି ପୀଠଠାରେ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମାଇଗଭ୍ର 7 ବର୍ଷ ପୂର୍ତ୍ତି ଅବସରରେ ଏହାର ସ୍ବେଚ୍ଛାସେବୀ ଏବଂ ଯୋଗଦାନକାରୀମାନଙ୍କୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାଇଗଭ ର ସେ ସମସ୍ତ ସ୍ଵେଚ୍ଛାସେବୀ ଏବଂ ଯୋଗଦାନକାରୀମାନଙ୍କୁ ପ୍ରଶଂସା କରିଛନ୍ତି ଯେଉଁମାନେ ନିଜର ଯୋଗଦାନ ମାଧ୍ୟମରେ ଏହି ମଞ୍ଚକୁ ସମୃଦ୍ଧ କରିଛନ୍ତି।
ମାଇଗଭ୍ ଇଣ୍ଡିଆର ଏକ ଟ୍ବିଟ୍ ଉପରେ ପ୍ରତିକ୍ରିୟା ବ୍ୟକ୍ତ କରି ପ୍ରଧାନମନ୍ତ୍ରୀ କହିଛନ୍ତି, “ମାଇଗଭ୍ ଶାସନରେ ଭାଗୀଦାରୀ ଏବଂ ଆମ ଯୁବଶକ୍ତିଙ୍କ ସ୍ବର ହେବାର ସବୁଠୁ ଉତ୍କୃଷ୍ଟ ଉଦାହରଣ ଭାବେ ଉଭା ହୋଇଛି ।”
ଆଜି ଯେତେବେଳେ ଆମେ ମାଇଗଭର 7 ବର୍ଷ ପୂର୍ତ୍ତି ପାଳନ କରୁଛୁ, ଏହି ସମୟରେ ମୁଁ ସେ ସମସ୍ତ ସ୍ଵେଚ୍ଛାସେବୀ ଏବଂ ଯୋଗଦାନକାରୀମାନଙ୍କୁ ପ୍ରଶଂସା କରୁଛି ଯେଉଁମାନେ ନିଜର ଯୋଗଦାନ ବଳରେ ଏହି ମଞ୍ଚକୁ ସମୃଦ୍ଧ କରିଛନ୍ତି।”
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
କୋଭିଡ-୧୯ ମୁକାବିଲା ଦୃଷ୍ଟିରୁ ସାମଗ୍ରୀ ଆହରଣ ନିୟମ କୋହଳ
ଭାରତ ସରକାର କୋଭିଡ-୧୯ ବୈଶ୍ୱିକ ମହାମାରୀ ଦୃଷ୍ଟିରୁ ବିଭିନ୍ନ ସାମଗ୍ରୀ ଯୋଗାଣ ପାଇଁ ଆବଶ୍ୟକ ସର୍ବସାଧାରଣ ସାମଗ୍ରୀ ଆହରଣ  ଆଦେଶ-୨୦୧୭କୁ କୋହଳ କରିଛନ୍ତି। ଏହି କୋହଳ ନିୟମ ସେପ୍ଟେମ୍ବର ୩୦,୨୦୨୧ ପର୍ଯ୍ୟନ୍ତ ବଳବତ୍ତର ରହିବ ବୋଲି ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ ଅନ୍ତର୍ଗତ ଶିଳ୍ପ ପ୍ରୋତ୍ସାହନ ଓ ଆଭ୍ୟନ୍ତରୀଣ ବାଣିଜ୍ୟ ବିଭାଗ ପକ୍ଷରୁ ଆଦେଶ ଜାରି କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମିଜୋରମରେ ପଥର ଖଣି ଧସିବା ଯୋଗୁଁ ହୋଇଥିବା ମୃତ୍ୟୁ ଘଟଣାରେ ପ୍ରଧାନମନ୍ତ୍ରୀଙ୍କ ଶୋକ
ପୀଡିତଙ୍କ ପାଇଁ ପିଏମଏନଆରଏଫରୁ ଅନୁକମ୍ପାମୂଳକ ସହାୟତା ରାଶି ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମିଜୋରମରେ ପଥର ଖଣି ଧସିବା ଯୋଗୁଁ ହୋଇଥିବା ମୃତ୍ୟୁ ଘଟଣାରେ ଗଭୀର ଶୋକ ବ୍ୟକ୍ତ କରିଛନ୍ତି । ଶ୍ରୀ ମୋଦୀ ପୀଡିତଙ୍କ ପାଇଁ ପ୍ରଧାନମନ୍ତ୍ରୀ ଜାତୀୟ ରିଲିଫ ପାଣ୍ଠି ରୁ ସହାୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ମିଜୋରମରେ ପଥର ଖଣି ଧସିବା ଯୋଗୁଁ ହୋଇଥିବା ଦୁଃଖଦ ଦୁର୍ଘଟଣାରେ ନିଜ ପ୍ରିୟଜନଙ୍କୁ ହରାଇଥିବା ପରିବାରବର୍ଗଙ୍କୁ ସମବେଦନା । ମୃତକଙ୍କ ନିକଟତମ ପରିଜନଙ୍କୁ ପିଏମଏନଆରଏଫରୁ ୨ ଲକ୍ଷ ଟଙ୍କା ଲେଖାଏଁ ପ୍ରଦାନ କରାଯିବ । ଆହତଙ୍କୁ ୫୦ ହଜାର ଟଙ୍କା ଲେଖାଏଁ ପ୍ରଦାନ କରାଯିବ: ପ୍ରଧାନମନ୍ତ୍ରୀ”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚନ୍ଦ୍ରଯାନ-3 ଭାରତର ମହାକାଶ ଯାତ୍ରାରେ ଏକ ନୂଆ ଅଧ୍ୟାୟ ରଚିଛି : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚନ୍ଦ୍ରଯାନ-3ର ଉତ୍କ୍ଷେପଣକୁ ନେଇ ମହାକାଶରେ ଭାରତର ବୈଜ୍ଞାନିକମାନଙ୍କ ନିରନ୍ତର ସମର୍ପଣକୁ ପ୍ରଶଂସା କରିଛନ୍ତି ।
ପ୍ରଧାନମନ୍ତ୍ରୀ ଶ୍ରୀ ମୋଦୀ ଭାରତୀୟ ମହାକାଶ ଗବେଷଣା ସଂଗଠନର ଏକ ଟୁଇଟ୍ ଶେୟାର କରି ଟୁଇଟ୍ କରିଛନ୍ତି :
‘‘ଚନ୍ଦ୍ରଯାନ-3 ଭାରତର ମହାକାଶ ଯାତ୍ରାରେ ଏକ ନୂଆ ଅଧ୍ୟାୟ ରଚନା କରିଛି । ଏହା ପ୍ରତ୍ୟେକ ଭାରତୀୟଙ୍କ ସ୍ୱପ୍ନ ଓ ମହତ୍ୱକାଂକ୍ଷାକୁ ଊର୍ଦ୍ଧ୍ୱକୁ ନେଇଛି । ଏହି ମହତ୍ୱପୂର୍ଣ୍ଣ ଉପଲବ୍ଧି ଆମ ବୈଜ୍ଞାନିକଙ୍କ ନିରନ୍ତର ସମର୍ପଣର ପ୍ରମାଣ । ମୁଁ ସେମାନଙ୍କ ଭାବନା ଓ ପ୍ରତିଭାକୁ ଅଭିନନ୍ଦନ ଜଣାଉଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଗୋଟିଏ ଦିନରେ 7,19,364 ନମୁନା ପରୀକ୍ଷା କରି ନୂତନ ଶିଖର ଛୁଇଞ୍ଚି ଭାରତ
• ଏବେ ସମୁଦାୟ ପରୀକ୍ଷଣ ସଂଖ୍ୟା 2,41,06,535
ଗୋଟିଏ ଦିନରେ 7 ଲକ୍ଷରୁ ଅଧିକ ପରୀକ୍ଷା କରି ଭାରତ ଏକ ସଫଳତାର ଶୀର୍ଷରେ ପହଞ୍ଚିଛି । ଗତ କିଛି ଦିନ ଧରି 6 ଲକ୍ଷରୁ ଅଧିକ ନମୁନା ପରୀକ୍ଷା କରୁଥିବା ଭାରତ ଗତ 24 ଘଣ୍ଟା ମଧ୍ୟରେ 7,19,364 ନମୁନା ପରୀକ୍ଷା କରିଛି ।
ଏହିଭଳି ଦୈନିକ ଅଧିକ ପରୀକ୍ଷା ଯୋଗୁଁ ପଜିଟିଭ ସଂଖ୍ୟା ମଧ୍ୟ ବୃଦ୍ଧି ପାଇଛି । ତେବେ ରାଜ୍ୟଗୁଡିକୁ ବିସ୍ତୃତ ଚିହ୍ନଟ, ଶୀଘ୍ର ଏକାନ୍ତବାସ ଓ ଉତ୍ତମ ଚିକିତ୍ସା ପ୍ରଦାନ କରି ପରୀକ୍ଷା, ଚିହ୍ନଟ ଓ ଚିକିତ୍ସାର କେନ୍ଦ୍ରୀୟ ରଣନୀତିକୁ ଅନୁସରଣ କରିବାକୁ କୁହାଯାଇଛି । ଯେଉଁ ରାଜ୍ୟଗୁଡିକରେ ମୃତ୍ୟୁହାର ଅଧିକ ବୃଦ୍ଧି ପାଉଛି, ସେମାନଙ୍କ ସହିତ ପୂର୍ବରୁ ବୈଠକ କରାଯାଇ ଏହା ସୁଧାରିବାକୁ ପରାମର୍ଶ ଦିଆଯାଇଛି ।
ଏହିପରି ରଣନୀତି ଯୋଗୁଁ ସଫଳତା ହାସଲ ହେବା ସହ ସୁସ୍ଥତା ହାର ମଧ୍ୟ ବୃଦ୍ଧି ପାଇବାରେ ଲାଗିଛି । ଦେଶରେ ଗୋଟିଏ ଦିନରେ ସର୍ବାଧିକ 53,879 ଜଣ କରୋନାରୁ ଆରୋଗ୍ୟ ଲାଭ କରି ଗତକାଲି ହସ୍ପିଟାଲରୁ ଘରକୁ ଫେରିଛନ୍ତି । ଏହାଫଳରେ ଆଜିସୁଦ୍ଧା 14,80,884 ଜଣ ଆରୋଗ୍ୟ ଲାଭ କରିଛନ୍ତି । ଏହା ଆଜି ପର୍ଯ୍ୟନ୍ତ ହୋଇଥିବା ସକ୍ରିୟ ରୋଗୀ ସଂଖ୍ୟା 6,28,747ର ଦୁଇଗୁଣରୁ ଅଧିକ ହୋଇପାରିଛି । ସକ୍ରିୟ ମାମଲା ତୁଳନାରେ ଆରୋଗ୍ୟ ହାର 2.36 ଗୁଣ ଅହିକ ହୋଇଛି । ସକ୍ରିୟ ରୋଗୀମାନେ ହସ୍ପିଟାଲ କିମ୍ବା ଘରୋଇ ଏକାନ୍ତବାସରେ ଚିକିତ୍ସିତ ହେଉଛନ୍ତି । ଅଧିକ ରୋଗୀ ସୁସ୍ଥ ହେଉଥିବାରୁ ଏହି ହାର ବୃଦ୍ଧି ପାଇ ଆଜି 68.78 ପ୍ରତିଶତରେ ପହଞ୍ଚିଛି । ସକ୍ରିୟ ଆରୋଗ୍ୟ ଲାଭ କରିଥିବା ରୋଗୀଙ୍କ ମଧ୍ୟରେ ପାର୍ଥକ୍ୟ 8,52,137ରେ ପହଞ୍ଚିଛି ।
କେନ୍ଦ୍ର ଓ ରାଜ୍ୟ ସରକାରଙ୍କ ସମନ୍ଵିତ ରଣନୀତି ତଥା ହସ୍ପିଟାଲ ଓ କ୍ଲିନିକାଲ ପରିଚାଳନା, ଭିତ୍ତିଭୂମି ବୃଦ୍ଧି, ଗୁଣାତ୍ମକ ଉପଚାର ଯୋଗୁଁ ମୃତ୍ୟୁ ହାର ହ୍ରାସ ପାଇ  2.01 ପ୍ରତିଶତରେ ପହଞ୍ଚିଛି ।
କୋଭିଡ୍ ଜନିତ ସମସ୍ତ ପ୍ରକାର ବୈଷୟିକ ପ୍ରସଙ୍ଗରେ ନିର୍ଭୁଲ ଏବଂ ସର୍ବଶେଷ ତଥ୍ୟ, ନିର୍ଦେଶାବଳୀ ଓ ପରାମର୍ଶ ପାଇଁ ଭିଜିଟ୍ କରନ୍ତୁ: https://www.mohfw.gov.in/ and @MoHFW_INDIA ।
କୋଭିଡ୍ ସଂକ୍ରାନ୍ତ ବୈଷୟିକ ପ୍ରଶ୍ନ ପଠାଇବା ପାଇଁ covid19[at]gov[dot]in ଏବଂ ଅନ୍ୟାନ୍ୟ ପ୍ରଶ୍ନ ncov2019[at]gov[dot]in and @CovidIndiaSeva ।
କୋଭଡ-19 ସଂକ୍ରାନ୍ତ କୌଣସି ପ୍ରଶ୍ନ ମଧ୍ୟ ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟର ହେଲ୍ପଲାଇନ ନଂ: +91-1123978046 କିମ୍ବା 1075 କୁ ପଚରା ଯାଇପାରିବ ।
ରାଜ୍ୟଗୁଡିକର ହେଲ୍ପଲାଇନ ନଂ: https://www.mohfw.gov.in/pdf/ coronvavirushelplinenumber.pdf ରେ ଉପଲବ୍ଧ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମେରିକାର ବିଶିଷ୍ଟ ଶିକ୍ଷାବିତ୍ ମାନଙ୍କ ସହିତ ପ୍ରଧାନମନ୍ତ୍ରୀଙ୍କର ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଆମେରିକାର ନ୍ୟୁୟର୍କ ଠାରେ ଆମେରିକାର ବିଶିଷ୍ଟ ଶିକ୍ଷାବିତ୍ ମାନଙ୍କ ଏକ ଦଳକୁ ଭେଟିଥିଲେ । କୃଷି, ମାର୍କେଟିଂ, ଇଞ୍ଜିନିୟରିଂ, ସ୍ୱାସ୍ଥ୍ୟ, ବିଜ୍ଞାନ ଏବଂ ପ୍ରଯୁକ୍ତି ବିଦ୍ୟାର ବିଭିନ୍ନ କ୍ଷେତ୍ର ସହିତ ଏହି ଶିକ୍ଷାବିତ୍ ମାନେ ଜଡିତ ।
ସେମାନେ ଭାରତର ନୂତନ ଶିକ୍ଷା ନୀତି ଅନୁସାରେ ଗବେଷଣା ସହଯୋଗ ଏବଂ ପାରସ୍ପରିକ ଶୈକ୍ଷିକ ଆଦାନ - ପ୍ରଦାନ ବୃଦ୍ଧି କରିବାର ସମ୍ଭାବନା ବିଷୟରେ ଆଲୋଚନା କରିଥିଲେ ।
ଶିକ୍ଷାବିତ୍ମାନେ ପ୍ରଧାନମନ୍ତ୍ରୀଙ୍କ ସହିତ ସେମାନଙ୍କର ନିଜସ୍ୱ ପାରଦର୍ଶିତା ସମ୍ବନ୍ଧିତ କ୍ଷେତ୍ର ଉପରେ ନିଜର ଦୃଷ୍ଟିଭଙ୍ଗୀ ଏବଂ ଅଭିଜ୍ଞତା ବାଣ୍ଟିଥିଲେ ।
ପାରସ୍ପରିକ କାର୍ଯ୍ୟରେ ଅଂଶଗ୍ରହଣ କରିଥିବା ଶିକ୍ଷାବିତ୍ ମାନଙ୍କର ବିବରଣୀ ନିମ୍ନଲିଖିତ ପ୍ରକାର ଅଟେ :
ସୁଶ୍ରୀ ଚନ୍ଦ୍ରିକା ଟଣ୍ଡନ୍, ବୋର୍ଡ ଅଧ୍ୟକ୍ଷ, ଏନ୍ୱାଇୟୁ ଟଣ୍ଡନ୍ ସ୍କୁଲ୍ ଅଫ୍ ଇଞ୍ଜିନିୟରିଂ ।
ଅଧ୍ୟକ୍ଷ ଡଃ ନୀଲି ବେନ୍ଦାପୁଡି, ପେନସିଲଭାନିଆ ଷ୍ଟେଟ ୟୁନିଭରସିଟି ।
ଡକ୍ଟର ପ୍ରଦୀପ ଖୋସଲା, କୁଳପତି, କାଲିଫର୍ନିଆ ବିଶ୍ୱବିଦ୍ୟାଳୟ, ସାନ୍ ଡିଏଗୋ ।
ଡଃ ସତୀଶ ତ୍ରିପାଠୀ, ଅଧ୍ୟକ୍ଷ, ବଫାଲୋ ବିଶ୍ୱବିଦ୍ୟାଳୟ ।
ପ୍ରଫେସର ଜଗମୋହନ ରାଜୁ, ମାର୍କେଟିଂ ପ୍ରଫେସର, ୱାର୍ଟନ୍ ସ୍କୁଲ୍ ଅଫ୍ ବିଜିନେସ୍, ପେନସିଲଭାନିଆ ବିଶ୍ୱ ବିଦ୍ୟାଳୟ ।
ଡକ୍ଟର ମାଧବ ଭି. ରାଜନ, ଡିନ୍, ବୁଥ୍ ସ୍କୁଲ୍ ଅଫ୍ ବିଜିନେସ୍, ଚିକାଗୋ ବିଶ୍ୱ ବିଦ୍ୟାଳୟ ।
ପ୍ରଫେସର ରତନ ଲାଲ, ଡିଷ୍ଟିଙ୍ଗୁଇସ୍ଡ ୟୁନିଭର୍ସିଟି, ମୃତ୍ତିକା ବିଜ୍ଞାନର ପ୍ରଫେସର; ନିର୍ଦ୍ଦେଶକ, ସିଏଫ୍ଏଇଏସ୍ ରତନ ଲାଲ୍ ସେଂଟର ଫର କାର୍ବନ ମ୍ୟାନେଜମେଂଟ ଆଣ୍ଡ ସିକ୍ୟୁଇଷ୍ଟ୍ରେସନ୍, ଓହିଓ ଷ୍ଟେଟ୍ ବିଶ୍ୱ ବିଦ୍ୟାଳୟ ।
ଡକ୍ଟର ଅନୁରାଗ ମାୟରାଲ, ହୃଦରୋଗ ଔଷଧ ବିଭାଗର ସହକାରୀ ପ୍ରଫେସର, ଷ୍ଟାନଫୋର୍ଡ ବିଶ୍ୱ ବିଦ୍ୟାଳୟ, ଅଧ୍ୟାପିକା ଏବଂ ସେଂଟର ଫର ଇନୋଭେସନ୍ ଆଣ୍ଡ ଗ୍ଲୋବାଲ୍ ହେଲ୍ଥର ପ୍ରଯୁକ୍ତି ଉଦ୍ଭାବନ ଏବଂ ପ୍ରଭାବ ବିଭାଗର ପ୍ରମୁଖ, ଷ୍ଟାନଫୋର୍ଡ ବିଶ୍ୱ ବିଦ୍ୟାଳୟ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆମେରିକୀୟ ଗାୟିକା ତଥା ଗ୍ରାମୀ ପୁରସ୍କାର ବିଜେତା ଫାଲ୍ଗୁନି ଶାହାଙ୍କୁ ଭେଟିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଆମେରିକାର ନ୍ୟୁୟର୍କରେ ଭାରତୀୟ-ଆମେରିକୀୟ ଗାୟିକା, ସଙ୍ଗୀତ ଲେଖିକା ତଥା ଗ୍ରାମୀ ପୁରସ୍କାର ବିଜେତା ଫାଲଗୁନି ଶାହାଙ୍କୁ ଭେଟିଛନ୍ତି ।
ସ୍ୱାସ୍ଥ୍ୟ ତଥା ପରିବେଶ ଅନୁକୂଳ ମିଲେଟ୍ସ ବିଷୟରେ ସଚେତନତା ସୃଷ୍ଟି କରୁଥିବା ତାଙ୍କ ଗୀତ ‘ଆବ୍ୟୁଡାନ୍ସ ଇନ୍ ମିଲେଟ୍ସ’ ପାଇଁ ପ୍ରଧାନମନ୍ତ୍ରୀ ଶାହାଙ୍କୁ ପ୍ରଶଂସା କରିଥିଲେ । ତାଙ୍କ ସଙ୍ଗୀତ ମାଧ୍ୟମରେ ଭାରତ ଓ ଆମେରିକାର ଲୋକଙ୍କୁ ଏକାଠି କରିଥିବାରୁ ମଧ୍ୟ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ ।
SR
(
ପ୍ରତିରକ୍ଷା ମନ୍ତ୍ରଣାଳୟ
ଲେହର ଦିହାରଠାରେ ଡିଆରଡିଓ ଯୋଗାଇଲା କୋଭିଡ-19 ପରୀକ୍ଷା ସୁବିଧା
ଲଦାଖ ଅଞ୍ଚଳରେ କରୋନା ମାମଲାଗୁଡିକର ଚିହ୍ନଟ ପାଇଁ ଲେହର ଅତି ଉଚ୍ଚ ଗବେଷଣା କେନ୍ଦ୍ର ଦିହାରଠାରେ ପ୍ରତିରକ୍ଷା ଗବେଷଣା ବିକାଶ ସଂଗଠନ ପକ୍ଷରୁ ଏକ କୋଭିଡ-19 ପରୀକ୍ଷା କେନ୍ଦ୍ର ସ୍ଥାପନ କରାଯାଇଛି । ଏହି ପରିକ୍ଷା ଯୋଗୁଁ କେନ୍ଦ୍ରଶାସିତ ଅଞ୍ଚଳ ଲଦାଖରେ ସଂକ୍ରମିତଙ୍କ ଉପରେ ନଜର ରଖାଯାଇପାରିବ । ଆଇସିଏମଆର ପକ୍ଷରୁ ପ୍ରଦତ୍ତ ମାର୍ଗଦର୍ଶିକା ଅନୁଯାୟୀ ଏହି କେନ୍ଦ୍ର ସ୍ଥାପନ କରାଯାଇଛି । ଲଦାଖର ଉପରାଜ୍ୟପାଳ ଶ୍ରୀ ଆର.କେ.ମାଥୁର ଗତକାଲି  ଏହି କେନ୍ଦ୍ରର ଉଦ୍ଘାଟନ କରିଛନ୍ତି ।
ଦିହାରସ୍ଥିତ ଏହି କେନ୍ଦ୍ରରେ ଦୈନିକ 50ଟି ପର୍ଯ୍ୟନ୍ତ ନମୁନା ପରୀକ୍ଷା କରାଯାଇପାରିବ । ଏହି କେନ୍ଦ୍ର ପକ୍ଷରୁ କୋଭିଡ ପରୀକ୍ଷା ପାଇଁ ଲୋକଙ୍କୁ ତାଲିମ ଦିଆଯାଇପାରିବ । ଏହାଛଡା ଅନ୍ୟାନ୍ୟ ଜୈବିକ ଓ ପଶୁ ସମ୍ପଦ ରୋଗ ସମ୍ପର୍କରେ ଗବେଷଣା ମଧ୍ୟ କରାଯାଇପାରିବ । ଏହି କେନ୍ଦ୍ର ଉଦ୍ଘାଟନ କରିବା ଅବସରରେ ଉପରାଜ୍ୟପାଳ ଶ୍ରୀ ମାଥୁର କୋଭିଡ-19 ପରିଚାଳନା ଦିଗରେ ଡିଆରଡିଓର ଭୂମିକାକୁ ପ୍ରଶଂସା କରିବା ସହ ପ୍ରତିରକ୍ଷା ଗବେଷଣା ଓ ବିକାଶ ବିଭାଗ ଏବଂ ଡିଆରଡିଓ ଅଧ୍ୟକ୍ଷ ଡଃ ଜି. ସତିଶ ରେଡ୍ଡୀଙ୍କୁ ଧନ୍ୟବାଦ ଜଣାଇଥିଲେ । ଶ୍ରୀ ମାଥୁର ପରୀକ୍ଷା କେନ୍ଦ୍ର ମଧ୍ୟ ବୁଲି ଦେଖିବା ସହ ପରୀକ୍ଷାଗାର ସହିତ ସଂଶ୍ଳିଷ୍ଟ ଗବେଷକ ଓ ସ୍ଵାସ୍ଥ୍ୟକର୍ମୀମାନେ ଯେପରି ସୁରକ୍ଷିତ ରହନ୍ତି ସେଥିପ୍ରତି ଧ୍ୟାନ ଦେବାକୁ ପରାମର୍ଶ ଦେଇଥିଲେ ।
ଏହି ଅବସରରେ ଦିହାରର ନିର୍ଦ୍ଦେଶକ ଡଃ ଓ.ପି.ଚୌରାସିୟା, ବ୍ରିଗେଡିୟର ଜେ.ବି.ସିଂହ, ଏନଆରଆଇଏସଆରର ନିର୍ଦ୍ଦେଶକ ଡଃ ପଦ୍ମା ଗୁରମିତ, ଲେହସ୍ଥିତ ଏସଏନଏମ ହସ୍ପିଟାଲର ଡାକ୍ତରୀ ବିଶେଷଜ୍ଞ, ବରିଷ୍ଠ ସେନାଧିକାରୀ ଓ ଡିଆରଡିଓର ବୈଜ୍ଞାନିକଗଣ ଉପସ୍ଥିତ ଥିଲେ । ଦିହାର ହେଉଛି ଡିଆରଡିଓର ଏକ ପ୍ରମୁଖ ଜୀବବିଜ୍ଞାନ ପରୀକ୍ଷାଗାର । ଏହି ପରୀକ୍ଷାଗାର ଔଷଧୀୟ ଓ ସୁବାଷିତ ଗୁଳ୍ମରାଜିଗୁଡିକୁ ଚିହ୍ନଟ କରି ଏହାକୁ ପ୍ରତିରକ୍ଷାର ବିଭିନ୍ନ କାର୍ଯ୍ୟରେ ଲଗାଇବା ସହ ଅତି ଉଚ୍ଚ ଅଞ୍ଚଳ ଓ ଅତ୍ୟଧିକ ଥଣ୍ଡା ସ୍ଥାନରେ ସବୁଜ ବଳୟ ସୃଷ୍ଟି କରିବାରେ ସାହାଯ୍ୟ କରେ ।
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
ଖୁଚୁରା ଓ ପାଇକାରୀ ବ୍ୟବସାୟକୁ ସରକାର ଏମ୍ଏସ୍ଏମ୍ଇର ଅନ୍ତର୍ଭୁକ୍ତ କଲେ
ଅଣୁ, କ୍ଷୁଦ୍ର ଓ ମଧ୍ୟମ ଉଦ୍ୟୋଗ  ତଥା ସଡକ ପରିବହନ ଓ ରାଜମାର୍ଗ ମନ୍ତ୍ରୀ ଶ୍ରୀ ନୀତିନ ଗଡକରୀ ଆଜି ଏମ୍ଏସ୍ଏମ୍ଇ ଉଦ୍ୟୋଗ ପାଇଁ ସଂଶୋଧିତ ନିର୍ଦ୍ଦେଶାବଳୀ ଘୋଷଣା କରିଛନ୍ତି । ଏହି ସଂଶୋଧିତ ବ୍ୟବସ୍ଥାରେ ପାଇକାରୀ  ଓ ଖୁଚୁରା ବ୍ୟବସାୟୀଙ୍କୁ ଏମ୍ଏସ୍ଏମଇ ଉଦ୍ୟୋଗର ଅନ୍ତର୍ଭୁକ୍ତ କରାଯାଇଛି ।
ଏକ ଟୁଇଟରେ ମନ୍ତ୍ରୀ ଶ୍ରୀ ଗଡକରୀ କହିଛନ୍ତି, “ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଆମେ ଏମ୍ଏସ୍ଏମଇକୁ ସୁଦୃଢ କରିବାକୁ ଅଙ୍ଗୀକୃତ ହେବା ସହ ଏହି ଉଦ୍ୟୋଗକୁ ଅର୍ଥନୀତିର ବିକାଶ ଇଞ୍ଜିନରେ ପରିଣତ କରିବାକୁ କାର୍ଯ୍ୟ କରୁଛୁ ।”
ସେ କହିଛନ୍ତି ଯେ, ଏହି ସଂଶୋଧିତ ନିର୍ଦ୍ଦେଶାବଳୀ ଦ୍ୱାରା ୨.୫କୋଟି ଖୁଚୁରା ଓ ପାଇକାରୀ ବ୍ୟବସାୟୀ ଉପକୃତ ହେବେ । ପୂର୍ବରୁ ଏହି ବ୍ୟବସାୟୀମାନେ ଏମ୍ଏସ୍ଏମ୍ଇ ଉଦ୍ୟୋଗ ପରିସରର ବାହାରେ ଥିଲେ । ଏବେ ନୂଆ ନିର୍ଦ୍ଦେଶନାମା ବଳରେ ଖୁଚୁରା ଓ ପାଇକାରୀ ବ୍ୟବସାୟୀମାନେ ରିଜର୍ଭ ବ୍ୟାଙ୍କର ନିର୍ଦ୍ଦେଶାବଳୀ ଅନୁସାରେ ଅଗ୍ରାଧିକାର କ୍ଷେତ୍ରର ଋଣ ସୁବିଧା ପାଇପାରିବେ ।
ଏହି ସଂଶୋଧିତ ନିର୍ଦ୍ଦେଶାବଳୀ ଜାରି ହେବା ପରେ ସମ୍ପୃକ୍ତ ଖୁଚୁରା ବ୍ୟବସାୟୀଙ୍କୁ ‘ଉଦ୍ୟମ’ ରେଜିଷ୍ଟ୍ରେସନ ପୋର୍ଟାଲରେ ନାମପଞ୍ଜୀକରଣ ପାଇଁ ଅନୁମତି ମିଳିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ବ୍ରୋଞ୍ଜ ଜିତିଥିବା ପୁରୁଷ କକ୍ସଲେସ୍ ଫୋର୍ ରୋଇଂ ଟିମକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସୀୟ କ୍ରୀଡ଼ା ୨୦୨୨ରେ ବ୍ରୋଞ୍ଜ ପଦକ ଜିତିଥିବା ଭାରତର ପୁରୁଷ କକ୍ସଲେସ ଫୋର ରୋଇଂ ଟିମର ଆଶିଷ, ଭୀମ ସିଂ, ଯଶବିନ୍ଦର ସିଂ ଏବଂ ପୁନିତ କୁମାରଙ୍କୁ ଅଭିନନ୍ଦନ ଜଣାଇଛନ୍ତି ।
ଏହି ଉଲ୍ଲେଖନୀୟ ଉପଲବ୍ଧି ହାସଲ କରିବା ପାଇଁ ଟିମର ଅବିଶ୍ୱସଦୀୟ ସଂକଳ୍ପ ଏବଂ ସମନ୍ୱୟକୁ ଦର୍ଶାଇଛନ୍ତି ।
SR
(
ନିର୍ବାଚନ ଆୟୋଗ
ଛତିଶଗଡ଼, ମଧ୍ୟପ୍ରଦେଶ, ମିଜୋରାମ, ରାଜସ୍ଥାନ ଓ ତେଲଙ୍ଗାନା ବିଧାନସଭା ସାଧାରଣ ନିର୍ବାଚନ, ୨୦୨୩
ଜଳବାୟୁ ପରିସ୍ଥିତି, ଏକାଡେମିକ କ୍ୟାଲେଣ୍ଡର, ବୋର୍ଡ ପରୀକ୍ଷା, ପ୍ରମୁଖ ପର୍ବପର୍ବାଣୀ, ରାଜ୍ୟରେ ପ୍ରଚଳିତ ଆଇନ ଶୃଙ୍ଖଳା ପରିସ୍ଥିତି, କେନ୍ଦ୍ରୀୟ ସଶସ୍ତ୍ର ପୁଲିସ ବଳର ଉପଲବ୍ଧତା, ଯାତାୟତ ପାଇଁ ଆବଶ୍ୟକ ସମୟ, ପରିବହନ ଏବଂ ଠିକ୍ ସମୟରେ ଫୋର୍ସ ମୁତୟନ ଏବଂ ଅନ୍ୟାନ୍ୟ ପ୍ରାସଙ୍ଗିକ ବାସ୍ତବତାର ଗଭୀର ଆକଳନ ଇତ୍ୟାଦି ସମସ୍ତ ପ୍ରାସଙ୍ଗିକ ଦିଗକୁ ବିଚାରକୁ ନେଇ ଆୟୋଗ ଛତିଶଗଡ଼, ମଧ୍ୟପ୍ରଦେଶ, ମିଜୋରାମ, ରାଜସ୍ଥାନ ଏବଂ ତେଲଙ୍ଗାନା ରାଜ୍ୟରେ ବିଧାନସଭା ସାଧାରଣ ନିର୍ବାଚନ ପାଇଁ କାର୍ଯ୍ୟସୂଚୀ ପ୍ରସ୍ତୁତ କରିଛନ୍ତି ।
ଆୟୋଗ ସମସ୍ତ ପ୍ରାସଙ୍ଗିକ ଦିଗ ଗୁଡିକୁ ବିଚାର କରିବା ପରେ ଛତିଶଗଡ଼, ମଧ୍ୟପ୍ରଦେଶ, ମିଜୋରାମ, ରାଜସ୍ଥାନ ଏବଂ ତେଲଙ୍ଗାନା ରାଜ୍ୟର ମାନ୍ୟବର ରାଜ୍ୟପାଳଙ୍କୁ ଜନପ୍ରତିନିଧି ଆଇନ, ୧୯୫୧ ର ପ୍ରାସଙ୍ଗିକ ବ୍ୟବସ୍ଥା ଅନୁଯାୟୀ ସାଧାରଣ ନିର୍ବାଚନ ନିମନ୍ତେ ବିଜ୍ଞପ୍ତି ଜାରି କରିବାକୁ ସୁପାରିସ କରିବା ନିମନ୍ତେ ନିଷ୍ପତ୍ତି ନେଇଛନ୍ତି ।
ବିବରଣୀ ପାଇଁ ଏଠାରେ , ଦୟାକରି ୧ ଉପରେ କ୍ଲିକ୍ କରନ୍ତୁ,
ବିବରଣୀ ପାଇଁ ଏଠାରେ, ଦୟାକରି ୨ ଉପରେ କ୍ଲିକ୍ କରନ୍ତୁ,
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ଦ୍ଵାରା ପ୍ରଯୁକ୍ତି ପ୍ଲାଟଫର୍ମ ଚାମ୍ପିଅନ୍ସର ଶୁଭାରମ୍ଭ
ଆଧୁନିକ ପଦ୍ଧତି ଅବଲମ୍ବନ କରି ଉତ୍ପାଦନ ଓ ଜାତୀୟ ସାମର୍ଥ୍ୟ ବୃଦ୍ଧି ଉଦ୍ଦେଶ୍ୟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଯୁକ୍ତି ପ୍ଲାଟଫର୍ମ ଚାମ୍ପିଅନ୍ସର ଶୁଭାରମ୍ଭ କରିଛନ୍ତି । ଏହି ପୋର୍ଟାଲ ବିଶେଷକରି ଛୋଟ ଛୋଟ ବ୍ୟବସାୟ ୟୁନିଟଗୁଡିକୁ ଅଧିକ ଉତ୍ପାଦନ ଓ କ୍ଷମତା ସମ୍ପନ୍ନ କରିବା ଉଦ୍ଦେଶ୍ୟ ନେଇ କରାଯାଇଛି । ଏମଏସଏମଇକୁ ଅଧିକ କ୍ଷମତା ସମ୍ପନ୍ନ କରିବାର ଏହା ଏକ ଅଭିନବ ପ୍ରୟାସ । ବର୍ତ୍ତମାନର କଠିନ ପରିସ୍ଥିତିରେ ଏମଏମଏମଇଗୁଡିକୁ ଜାତୀୟ ଓ ଆନ୍ତର୍ଜାତିକ ସ୍ତରରେ ଏହା ଶିଖର ସ୍ତରରେ ପହଞ୍ଚାଇବ । ଚାମ୍ପିଅନ୍ସର ସବିଶେଷ ବିସ୍ତୃତ ଲକ୍ଷ୍ୟ-
- ଆପତ୍ତି ଅଭିଯୋଗର ସମାଧାନ – ବିଶେଷକରି କୋଭିଡ-19 ଯୋଗୁଁ ସୃଷ୍ଟି ହୋଇଥିବା କଠିନ ପରିସ୍ଥିତିରେ ଅର୍ଥ, କଞ୍ଚାମାଲ, ଶ୍ରମ, ଆଇନଗତ ଅନୁମତି ଇତ୍ୟାଦି ସମ୍ପର୍କରେ ଏମଏସଏମଇ ସମ୍ମୁଖୀନ ହେଉଥିବା ସମସ୍ୟାଗୁଡ଼ିକର ସମାଧାନ ।
- ନୂତନ ସୁଯୋଗ ହାତେଇବା – ଏଥିମଧ୍ୟରେ ଡାକ୍ତରୀ ଯନ୍ତ୍ରପାତି ଓ ପିପିଇ ମାସ୍କ ଭଳି ଆନୁଷଙ୍ଗିକ ସାମଗ୍ରୀ ଉତ୍ପାଦନ ଓ ଜାତୀୟ ଓ ଆନ୍ତର୍ଜାତିକ ବଜାରକୁ ଏଗୁଡ଼ିକର ଯୋଗାଣ
- ସ୍ପାର୍କଗୁଡିକର ଚିହ୍ନଟ ଓ ପ୍ରୋତ୍ସାହନ – ଯେଉଁ ଏମଏସଏମଇଗୁଡିକ ବର୍ତ୍ତମାନର ପରିସ୍ଥିତି ସହିତ ଖାପଖୁଆଇ ଜାତୀୟ ଓ ଆନ୍ତର୍ଜାତିକ କ୍ଷେତ୍ରରେ ଅଗ୍ରଣୀ ଭୂମିକା ଗ୍ରହଣ କରିପାରିବେ ସେମାନଙ୍କୁ ଚିହ୍ନଟ ଏବଂ ପ୍ରୋତ୍ସାହିତ କରାଯିବ ।
ଏହା ଏକ ପ୍ରକାରର ପ୍ରଯୁକ୍ତି ବିଦ୍ୟା ଯାହାକି ନିୟନ୍ତ୍ରଣ କକ୍ଷ ଏବଂ ପରିଚାଳନାଗତ ସୂଚନା ପଦ୍ଧତି ଉପରେ ପର୍ଯ୍ୟବେଶିତ । ଟେଲିଫୋନ, ଇଣ୍ଟରନେଟ ଏବଂ ଭିଡିଓ କନଫରେନ୍ସ ଭଳି ଆଇସିଟି ଉପକରଣ ସହିତ ଏହି ପଦ୍ଧତିରେ କୃତ୍ରିମ ମେଧା, ତଥ୍ୟ ବିଶ୍ଳେଷଣ ଏବଂ ମେନିସ ଲର୍ନିଂର ମଧ୍ୟ ସୁବିଧା ରହିଛି । ଏହା ଭାରତ ସରକାରଙ୍କ ମୁଖ୍ୟ ଆପତ୍ତି ଅଭିଯୋଗ ପୋର୍ଟାଲ ସିପିଜିଆରଏଏମଏସ ଏବଂ ଏମଏସଏମଇ ମନ୍ତ୍ରଣାଳୟର ଅନ୍ୟାନ୍ୟ ୱେବ ଜନିତ ପଦ୍ଧତି ଦ୍ଵାରା ଅଙ୍ଗାଙ୍ଗିଭାବେ ସଂଶ୍ଳିଷ୍ଟ । ବିନା ଖର୍ଚ୍ଚରେ ଏହି ସଂପୂର୍ଣ୍ଣ ଆଇସିଟିର କାୟାକୃତ୍ତି ଏନଆଇସି ସହଯୋଗରେ ପ୍ରସ୍ତୁତ ହୋଇଛି । ରେକର୍ଡ ସମୟ ମଧ୍ୟରେ ଏହାର ଆକୃତିଗତ ଭିତ୍ତିଭୂମି ମନ୍ତ୍ରଣାଳୟର ଏକ ଅନାବନା ସାମଗ୍ରୀ ରକ୍ଷଣାବେକ୍ଷଣ ଗୃହରେ ବିକଶିତ ହୋଇଛି ।
ଏହି ପଦ୍ଧତିର ଏକ ଅଂଶ ସ୍ୱରୂପ ନେଟୱାର୍କ ନିୟନ୍ତ୍ରଣ କକ୍ଷ ଏକ ହବ ଏବଂ ସ୍ପୋକ ମଡେଲରେ ସୃଷ୍ଟି କରାଯାଇଛି । ନୂଆଦିଲ୍ଲୀସ୍ଥିତ ଏମଏସଏମଇ ସଚିବଙ୍କ କାର୍ଯ୍ୟାଳୟରେ ଏହି ହବ ପ୍ରତିଷ୍ଠିତ । ଏପର୍ଯ୍ୟନ୍ତ ବିଭିନ୍ନ ରାଜ୍ୟରେ 66ଟି ନିୟନ୍ତ୍ରଣ କକ୍ଷ ତିଆରି ହୋଇ କାର୍ଯ୍ୟାରମ୍ଭ କରିଛି । ସେଗୁଡିକ ଭିଡିଓ କନଫରେନ୍ସ ଦ୍ଵାରା ଯୋଡି ହୋଇଛନ୍ତି । ଏକ ସବିଶେଷ ଏସଓପି ଏହାକୁ ପରିଚାଳନା କରୁଥିବା ଅଧିକାରୀ ଓ କର୍ମଚାରୀମାନଙ୍କ ପାଇଁ ଜାରି କରାଯାଇଛି ।
ଏହି ଅବସରରେ ଏମଏସଏମଇ ଏବଂ ପରିବହନ ଓ ରାଜମାର୍ଗ ମନ୍ତ୍ରୀ ଶ୍ରୀ ନିତିନ ଗଡକରୀ ମଧ୍ୟ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜିଇଏମ ପୋର୍ଟାଲ ସମ୍ପର୍କରେ କେନ୍ଦ୍ର ମନ୍ତ୍ରୀ ଶ୍ରୀ ପୀୟୁଷ ଗୋୟଲଙ୍କ ପ୍ରବନ୍ଧ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ବିଭିନ୍ନ ବିଭାଗ ଉପରେ ଗଭର୍ଣ୍ଣମେଣ୍ଟ ଇ-ମାର୍କେଟପ୍ଲେସ  ପ୍ଲାଟଫର୍ମର ପ୍ରଭାବ ସମ୍ପର୍କରେ କେନ୍ଦ୍ର ବାଣିଜ୍ୟ ଓ ଶିଳ୍ପ ମନ୍ତ୍ରୀ ଶ୍ରୀ ପୀୟୁଷ ଗୋୟଲଙ୍କ ଦ୍ୱାରା ଲିଖିତ ଏକ ପ୍ରବନ୍ଧ ଶେୟାର କରିଛନ୍ତି ।
କେନ୍ଦ୍ର ମନ୍ତ୍ରୀଙ୍କ ଏକ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“କେନ୍ଦ୍ର ମନ୍ତ୍ରୀ ଶ୍ରୀ @PiyushGoyal, @GeM_India ପ୍ଲାଟଫର୍ମ ମାଧ୍ୟମରେ କିପରି ବିଭିନ୍ନ ବିଭାଗର ସଞ୍ଚୟ, ପାରଦର୍ଶିତାକୁ ପ୍ରୋତ୍ସାହନ ମିଳିବା ସହ ବିକ୍ରେତାମାନଙ୍କ ମଧ୍ୟରେ ନିରପେକ୍ଷ ପ୍ରତିଯୋଗିତା ହେଉଛି ବର୍ଣ୍ଣନା କରିଛନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭିରାର ହସ୍ପିଟାଲ ଅଗ୍ନିକାଣ୍ଡ ଜନିତ ମୃତକଙ୍କ ଲାଗି ପ୍ରଧାନମନ୍ତ୍ରୀଙ୍କ ଶୋକ, ଅନୁକମ୍ପା ରାଶି ଘୋଷଣା
ଭିରାରସ୍ଥିତ କୋଭିଡ-19 ହସ୍ପିଟାଲରେ ଅଗ୍ନିକାଣ୍ଡରେ ମୃତ୍ୟୁବରଣ କରିଥିବା ଲୋକଙ୍କ ଉଦ୍ଦେଶ୍ୟରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି । ଆହତଙ୍କ ଆଶୁ ଆରୋଗ୍ୟ କାମନା କରିଛନ୍ତି । ମହାରାଷ୍ଟ୍ରର ଭିରାର ହସ୍ପିଟାଲରେ ଘଟିଥିବା ଅଗ୍ନିକାଣ୍ଡ ଜନିତ ଦୁର୍ଘଟଣାରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ଫଣ୍ଡରୁ 2 ଲକ୍ଷ ଟଙ୍କାର ଅନୁକମ୍ପା ରାଶି ପ୍ରଦାନ କରିବା ଲାଗି ପ୍ରଧାନମନ୍ତ୍ରୀ ଘୋଷଣା କରିଛନ୍ତି । ସେହିଭଳି ଗୁରୁତର ଭାବେ ଆହତ ହୋଇଥିବା ପ୍ରତ୍ୟେକ ବ୍ୟକ୍ତିଙ୍କୁ 50 ହଜାର ଟଙ୍କାର ଅନୁକମ୍ପା ରାଶି ପ୍ରଦାନ କରାଯିବା ନେଇ ମଧ୍ୟ ସେ ଘୋଷଣା କରିଛନ୍ତି ।
ରେଳ ମନ୍ତ୍ରଣାଳୟ
ଚଳିତ ଆର୍ଥିକ ବର୍ଷ ଅଗଷ୍ଟ ସୁଦ୍ଧା ୨୧୬ ମାନବ ଜଗୁଆଳି ଥିବା ରେଳ ଫାଟକ ଉଚ୍ଛେଦ
ଆର୍ଥିକ ବର୍ଷ ୨୦୨୨ - ୨୩ରେ, ବର୍ତମାନ ପର୍ଯ୍ୟନ୍ତ ଅଗଷ୍ଟ ମାସ ଶେଷ ସୁଦ୍ଧା ୨୧୬ ମାନବ ଜଗୁଆଳି ଥିବା ଲେଭଲ୍ କ୍ରସିଂ  ଗୁଡିକର ଉଚ୍ଛେଦ କରାଯାଇ ସାରିଛି
୨୦୨୧ - ୨୨ ଆର୍ଥିକ ବର୍ଷରେ ସମାନ ସମୟ ମଧ୍ୟରେ ହାସଲ ହୋଇଥିବା ଅଗ୍ରଗତି ତୁଳନାରେ ଏହା ୧୦% ଅଧିକ
ଚଳିତ ଆର୍ଥିକ ବର୍ଷ ୨୦୨୨ - ୨୩ ରେ, ରାସ୍ତା ଉପରେ ଏବଂ ରାସ୍ତା ତଳେ ୨୫୦ଟି ପୋଲ  ଅଗଷ୍ଟ ୨୦୨୨ ସୁଦ୍ଧା ନିର୍ମାଣ କରାଯାଇ ସାରିଛି
ଭାରତୀୟ ରେଳର ବ୍ରୋଡ୍ ଗଜ୍ ନେଟୱର୍କରେ ସମସ୍ତ ମାନବ ବିହୀନ ଲେଭଲ୍ କ୍ରସିଂ  ଉଚ୍ଛେଦ କରାଯାଇ ସାରିଛି
ଭାରତୀୟ ରେଳ ଲେଭଲ୍ କ୍ରସିଂ ହଟାଇବା କାର୍ଯ୍ୟ ମିଶନ ମୋଡ୍ରେ କାର୍ଯ୍ୟକାରୀ ହେଉଛି । ବର୍ତମାନ ସୁଦ୍ଧା ଭାରତୀୟ ରେଳବାଇର ବ୍ରଡ୍ ଗଜ୍ ନେଟ୍ୱର୍କରେ ସମସ୍ତ ମାନବ ବିହୀନ ଲେଭଲ୍ କ୍ରସିଂକୁ ହଟାଇ ଦିଆଯାଇ ସାରିଛି । ମାନବ ବିହୀନ ଲେଭଲ୍ କ୍ରସିଂ ଗୁଡିକୁ ହଟାଇବା କାର୍ଯ୍ୟ ଗତ ୨୦୦୯ - ୧୪ ମଧ୍ୟରେ ବର୍ଷକୁ ୧୧୩୭ ରହିଥିବା ବେଳେ ସେଥିରେ ୨୦୧୪ - ୧୯ ସମୟ ମଧ୍ୟରେ ବର୍ଷକୁ ହାରାହାରି ୧୮୮୪ ଲକ୍ଷ୍ୟ ହାସଲ ହୋଇ ପାରିଛି ।
ଆର୍ଥିକ ବର୍ଷ ୨୦୨୨ - ୨୩ ସମୟରେ , ୧୦୦୦ ମାନବ ଜଗୁଆଳି ଥିବା ଲେଭଲ୍ କ୍ରସିଂ ଗୁଡିକର ଉଚ୍ଛେଦ କରିବାକୁ ଲକ୍ଷ୍ୟ ରଖା ଯାଇଥିବା ବେଳେ ଅଗଷ୍ଟ ୨୦୨୨ ଶେଷ ସୁଦ୍ଧା ଏବେ ପର୍ଯ୍ୟନ୍ତ ୨୧୬ ମାନବ ଜଗୁଆଳି ଥିବା ଲେଭଲ୍ କ୍ରସିଂ ଗୁଡିକର ଉଚ୍ଛେଦ କରାଯାଇ ସାରିଛି, ଯାହା ସମାନ ସମୟ ମଧ୍ୟରେ ୨୦୨୧ - ୨୨ରେ ହାସଲ ହୋଇଥିବା ଅଗ୍ରଗତି ତୁଳନାରେ ୧୦% ଅଧିକ ଅଟେ । ୨୦୧୪ - ୨୨ ସମୟ ମଧ୍ୟରେ ପ୍ରତି ବର୍ଷ ମାନବ ଜଗୁଆଳି ଥିବା ୬୭୬ଟି ଲେଭଲ୍ କ୍ରସିଂକୁ ବନ୍ଦ କରା ଯାଇଛି ଯାହାର ସଂଖ୍ୟା ୨୦୦୯ - ୧୪ ସମୟ ଅବଧିରେ ପ୍ରତି ବର୍ଷ ୧୯୯ ଥିଲା ।
ମାନବ ଜଗୁଆଳି ଥିବା ଲେଭଲ୍ କ୍ରସିଂ ଗୁଡିକର ଉଚ୍ଛେଦ କରିବା କାର୍ଯ୍ୟକୁ ଦ୍ରୁତ କରିବା ଉଦ୍ଦେଶ୍ୟରେ, ବିଭିନ୍ନ ପଦକ୍ଷେପ ନିଆ ଯାଇଛି । ଯେମିତିକି ରାସ୍ତାର ଉପରେ / ତଳେ ପୋଲ ଗୁଡିକ ଦ୍ୱାରା ୧୦୦% ଉଚ୍ଛେଦ କାର୍ଯ୍ୟ ଗୁଡିକୁ ପାଣ୍ଠି ପ୍ରଦାନ ନିମନ୍ତେ ରହିଥିବା ନୀତିରେ ପରିବର୍ତନ ଏବଂ ରେଳ ବିଭାଗର ସଂଚାଳନରେ ଉନ୍ନତି ଆଣିବା ପାଇଁ ପରିବର୍ତନ ନିମନ୍ତେ ପ୍ରାଥମିକତା ଦେବାକୁ ନିର୍ଣ୍ଣୟ ନିଆ ଯାଇ  କାର୍ଯ୍ୟ ଗୁଡିକୁ ହାତକୁ ନିଆଯାଉଛି ।
ଯେତେବେଳେ କି ଆରଓବି / ଆର୍ୟୁବିର ନିର୍ମାଣ ଖର୍ଚ୍ଚ ରେଲୱେ ଏବଂ ସମ୍ବନ୍ଧିତ ରାଜ୍ୟ ସରକାରଙ୍କ ଦ୍ୱାରା ସମାନ ରୂପରେ ବଂଟନ କରା ଯାଉଥିଲା, ଆର୍ଥିକ ସହାୟତା ପ୍ରତିମାନରେ ବର୍ତମାନର ପରିବର୍ତନ କୌଣସି ବି ପକ୍ଷକୁ ନିଜର ଆବଶ୍ୟକତା ଆଧାରରେ ନିର୍ମାଣର ସମ୍ପୂର୍ଣ୍ଣ ଖର୍ଚ୍ଚ ବହନ କରିବା ପାଇଁ ଅନୁମତି ପ୍ରଦାନ କରିଛି । ଏହି ପ୍ରଗତିରେ ଦ୍ରୁତ ଗତି ଆଣିବା ପାଇଁ ଧନ ଆବଂଟନକୁ ପୂର୍ବ ୨୦୨୧ - ୨୨ ଆର୍ଥିକ ବର୍ଷର ୪୫୦୦ କୋଟି ଟଙ୍କା ବଦଳରେ ବୃଦ୍ଧି କରାଯାଇ ୬୫୦୦ କୋଟି ଟଙ୍କା କରି ଦିଆ ଯାଇଛି । 
ରାସ୍ତାର ଉପରେ ଏବଂ ତଳେ ପୋଲ ଗୁଡିକର  ନିର୍ମାଣ :
ଲେଭଲ୍ କ୍ରସିଂ ଗୁଡିକର ଉଚ୍ଛେଦ ବଦଳରେ ଲେଭଲ୍ କ୍ରସିଂ ଗୁଡିକ ସ୍ଥାନରେ ରାସ୍ତାର ଉପରେ / ତଳେ ପୋଲ ଗୁଡିକର ନିର୍ମାଣ କରା ଯାଉଛି । ୨୦୧୪ - ୨୨ ସମୟ ମଧ୍ୟରେ ରାସ୍ତାର ଉପରେ / ତଳେ ପୋଲ ଗୁଡିକର ନିର୍ମାଣ କ୍ଷେତ୍ରରେ ହାସଲ ହୋଇଥିବା ପ୍ରଗତି ବର୍ଷ ପିଛା ୧୨୨୫ ସଂଖ୍ୟକ ଅଟେ ଯାହା ୨୦୦୯ - ୧୪ ଅବଧିରେ ବର୍ଷକୁ ୭୬୩ ରହିଥିବା ବେଳେ ଏହା ତାହା ତୁଳନାରେ ୬୧% ଅଧିକ ଅଟେ । ଚଳିତ ଆର୍ଥିକ ବର୍ଷ ୨୦୨୨ - ୨୩ ସମୟରେ ଅଗଷ୍ଟ ୨୦୨୨ ପର୍ଯ୍ୟନ୍ତ ୨୫୦ ରାସ୍ତା ଉପରେ / ତଳେ ପୋଲ ଗୁଡିକର ନିର୍ମାଣ କରା ଯାଇଛି, ଯାହା ଏହି ଅବଧି ନିମନ୍ତେ ଗତ ଆର୍ଥିକ ବର୍ଷ ୨୦୨୧ - ୨୨ ତୁଳନାରେ ୫% ଅଧିକ ଅଟେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବେସାହାରା ପ୍ରାଣୀଙ୍କ ସାହାରା ପାଲଟିଥିବା ଅବସରପ୍ରାପ୍ତ ସେନା ଅଧିକାରିଣୀଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ନିଜ ସଞ୍ଚିତ ଅର୍ଥରେ ପ୍ରାଣୀଙ୍କ ପାଇଁ ଖାଦ୍ୟ ଓ ଚିକିତ୍ସା ବ୍ୟବସ୍ଥା କରାଇଲେ ଅବସରପ୍ରାପ୍ତ ମେଜର ପ୍ରମିଳା ସିଂ
ଆପଣଙ୍କ ପ୍ରୟାସ ସମାଜ ପାଇଁ ଏକ ପ୍ରେରଣାର ଉତ୍ସ, ଲେଖିଲେ ପ୍ରଧାନମନ୍ତ୍ରୀ
ଏହି ଅଭୂତପୂର୍ବ ପରିସ୍ଥିତି ପଶୁଙ୍କ ପାଇଁ ମଧ୍ୟ ସଙ୍କଟ ଆଣିଛି ଏବଂ ଆମେ ସମସ୍ତେ ସେମାନଙ୍କର ଆବଶ୍ୟକତା ଓ ଯନ୍ତ୍ରଣା ପ୍ରତି ସମ୍ବେଦନଶୀଳ ହେବାର ଆବଶ୍ୟକତା ରହିଛି : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ରାଜସ୍ଥାନର କୋଟା ସହରରେ ରହୁଥିବା ପ୍ରମିଳା ସିଂଙ୍କୁ ଏକ ପତ୍ର ଲେଖିଛନ୍ତି । ପ୍ରମିଳା ହେଉଛନ୍ତି ଭାରତୀୟ ସେନାର ଜଣେ ଅବସରପ୍ରାପ୍ତ ଅଧିକାରିଣୀ । ତାଙ୍କର ଦୟାଳୁ ସ୍ୱଭାବ ଓ ସେବା ପାଇଁ ପ୍ରଧାନମନ୍ତ୍ରୀ ତାଙ୍କୁ ପ୍ରଶଂସା କରିଛନ୍ତି । କରୋନା ଜନିତ ଲକଡାଉନ୍ ସମୟରେ ଅବସରପ୍ରାପ୍ତ ମେଜନ ପ୍ରମିଳା ସିଂ ଏବଂ ତାଙ୍କ ପିତା ଶ୍ୟାମବୀର ସିଂ ଅସହାୟ ଓ ପରିତ୍ୟକ୍ତ ସ୍ଥିତିରେ ଥିବା ପଶୁଙ୍କ ଯତ୍ନ ନେଇଥିଲେ । ସେମାନଙ୍କର ଯନ୍ତ୍ରଣାକୁ ବୁଝି ସେମାନଙ୍କୁ ସହାୟତା କରିବାକୁ ଆଗେଇ ଆସିଥିଲେ । ନିଜର ବ୍ୟକ୍ତିଗତ ସଞ୍ଚିତ ଅର୍ଥ ଖର୍ଚ୍ଚ କରି ମେଜର ପ୍ରମିଳା ଓ ତାଙ୍କ ପିତା ରାସ୍ତାରେ ବୁଲୁଥିବା ବୁଲା ପଶୁଙ୍କ ଖାଦ୍ୟ ଓ ଚିକିତ୍ସା ପାଇଁ ବ୍ୟବସ୍ଥା କରିଥିଲେ । ମେଜର ପ୍ରମିଳାଙ୍କୁ ପ୍ରଶଂସା କରି ପ୍ରଧାନମନ୍ତ୍ରୀ ତାଙ୍କର ପ୍ରୟାସକୁ ସମାଜ ପାଇଁ ଏକ ପ୍ରେରଣା ବୋଲି ଅଭିହିତ କରିଛନ୍ତି ।
ପ୍ରଧାନମନ୍ତ୍ରୀ ତାଙ୍କୁ ଲେଖିଥିବା ପତ୍ରରେ ଆହୁରି ଉଲ୍ଲେଖ କରିଛନ୍ତି ଯେ, ବିଗତ ପାଖାପାଖି ଦେଢ଼ ବର୍ଷ ଧରି, ଆମେ ଏକ ଅଭୂତପୂର୍ବ ପରିସ୍ଥିତିକୁ ଦୃଢ଼ତାର ସହ ସମ୍ମୁଖିନ ହୋଇଛୁ । ଏହା ଏପରି ଏକ ଐତିହାସିକ ସମୟ ଯାହାକୁ ଲୋକମାନେ ସାରା ଜୀବନ ଭୁଲି ପାରିବେ ନାହିଁ । ଏହା କେବଳ ମଣିଷଙ୍କ ପାଇଁ ନୁହେଁ ବରଂ ମଣିଷମାନଙ୍କ ସାନ୍ନିଧ୍ୟରେ ରହୁଥିବା ଅନେକ ପ୍ରାଣୀଙ୍କ ପାଇଁ କଷ୍ଟକର ମୁହୂର୍ତ୍ତ। ଏପରି ସ୍ଥିତିରେ ଆପଣ ଅସହାୟ ପଶୁଙ୍କ ଦୁଃଖ-ଯନ୍ତ୍ରଣା ଏବଂ ଆବଶ୍ୟକତା ପ୍ରତି ସମ୍ବେଦନଶୀଳ ହେବା ତଥା ସେମାନଙ୍କର କଲ୍ୟାଣ ପାଇଁ ବ୍ୟକ୍ତିଗତ ସ୍ତରରେ ସମ୍ପୂର୍ଣ୍ଣ ସାମର୍ଥ୍ୟର ସହିତ କାମ କରିବା ପ୍ରଶଂସନୀୟ ଅଟେ ।
ଏଥିସହିତ ପ୍ରଧାନମନ୍ତ୍ରୀ ମୋଦୀ ତାଙ୍କ ପତ୍ରରେ ଉଲ୍ଲେଖ କରିଛନ୍ତି ଯେ ଏହି ସଙ୍କଟପୂର୍ଣ୍ଣ ସମୟରେ ଏପରି ଅନେକ ଉଦାହରଣ ଦେଖିବାକୁ ମିଳିଛି ଯାହା ମାନବିକତାକୁ ନେଇ ଆମକୁ ଗର୍ବ କରିବାର ଅବସର ପ୍ରଦାନ କରିଛି । ପ୍ରଧାନମନ୍ତ୍ରୀ ମୋଦୀ ଆଶା ବ୍ୟକ୍ତ କରିଥିଲେ ଯେ ମେଜର ପ୍ରମିଳା ଏବଂ ତଙ୍କ ପିତା ଏହିପରି ଭାବେ ସେମାନଙ୍କର ପ୍ରୟାସ ଜରିଆରେ ସମାଜରେ ସଚେତନତା ପ୍ରସାରିତ କରି ନିଜର କାର୍ଯ୍ୟ ମାଧ୍ୟମରେ ଲୋକମାନଙ୍କୁ ନିରନ୍ତର ଅନୁପ୍ରାଣିତ କରି ଚାଲିଥିବେ ।
ଏଥିପୂର୍ବରୁ ମେଜର ପ୍ରମିଳା ସିଂ ପ୍ରଧାନମନ୍ତ୍ରୀଙ୍କୁ ପତ୍ର ଲେଖି ଜଣାଇଥିଲେ ଯେ ପଶୁମାନଙ୍କର ଦେଖାଶୁଣା କରିବା ଲାଗି ଲକଡାଉନ ସମୟରେ ସେ ଯେଉଁ କାମ ଆରମ୍ଭ କରିଥିଲେ ତାହା ଏବେ ସୁଦ୍ଧା ଜାରି ରହିଛି । ସେ ପତ୍ରରେ ଅସହାୟ ପଶୁଙ୍କ ଯନ୍ତ୍ରଣାକୁ ବ୍ୟକ୍ତ କରି ସମାଜର ଅଧିକରୁ ଅଧିକ ଲୋକଙ୍କୁ ଏମାନଙ୍କ ସହାୟତା କରିବା ନିମନ୍ତେ ଆଗେଇ ଆସିବା ନିମନ୍ତେ ଅପିଲ କରିଛନ୍ତି ।
ରେଳ ମନ୍ତ୍ରଣାଳୟ
ଟାଇଟଲ୍ ବଜାୟ ରଖିବା ଲାଗି ଜାତୀୟ ଭାରୋତ୍ତୋଳନ ଚାମ୍ପିଅନସିପ୍ରେ ଅଂଶଗ୍ରହଣ କରିବ ରେଳବାଇ
ଆସନ୍ତା ୧୯ରୁ ୩୧ ତାରିଖ ପର୍ଯ୍ୟନ୍ତ ଭୁବନେଶ୍ୱରରେ ଅନୁଷ୍ଠିତ ହେବ ଚାମ୍ପଅନସିପ୍
ସିନିୟର ଜାତୀୟ ଭାରୋତ୍ତୋଳନ ଚାମ୍ପିଅନସିପ୍  ୨୦୨୧-୨୨ ଆସନ୍ତା ୧୯ରୁ ୩୧ ତାରିଖ ପର୍ଯ୍ୟନ୍ତ ଭୁବନେଶ୍ୱରରେ ଅନୁଷ୍ଠିତ ହେବ । ଏହି ପ୍ରତିଯୋଗିତାରେ ଭାରତୀୟ ରେଳବାଇ ପକ୍ଷରୁ ଦୃଢ଼ ଦାବିଦାରମାନେ ଅଂଶଗ୍ରହଣ କରିବେ । ଭାରତୀୟ ରେଳବାଇର କ୍ରୀଡ଼ା ବିଭାଗ ରେଳବାଇ କ୍ରୀଡ଼ା ପ୍ରୋତ୍ସାହନ ପରିଷଦ ର ଦକ୍ଷ ଖେଳାଳୀମାନେ ଏହି ଚାମ୍ପିଅନସିପରେ ପ୍ରତିଦ୍ୱନ୍ଦ୍ୱିତା କରିବେ । ଭାରତୀୟ ରେଳବାଇର ପୁରୁଷ ଦଳ ଲଗାତାର ୪ ବର୍ଷ ଧରି ଜାତୀୟ ଭାରୋତ୍ତୋଳନ ପ୍ରତିଯୋଗିତାରେ ବିଜେତା ହୋଇ ଆସୁଛି । ଅନ୍ୟପକ୍ଷରେ ଭାରତୀୟ ରେଳବାଇର ମହିଳା ଦଳ ଲଗାତାର ଦୁଇଟି ଜାତୀୟ ଚାମ୍ପିଅନସିପରେ ଟାଇଟଲ୍ ହାସଲ କରିଛି ।
ସୂଚନାଯୋଗ୍ୟ ଯେ ଭାରତୀୟ ରେଳବାଇ ଦେଶର ସର୍ବବୃହତ ସଂସ୍ଥା ଭାବେ କ୍ରୀଡ଼ା ପ୍ରତିଭାମାନଙ୍କୁ ନିଯୁକ୍ତି ଦେଇ ଆସୁଛି । ରେଳବାଇ କ୍ରୀଡ଼ା ପ୍ରୋତ୍ସାହନ ପରିଷଦ ନିଜର କ୍ରୀଡ଼ା ପ୍ରୋତ୍ସାହନ ଗତିବିଧି ଏବଂ ‘‘ଜାହାଁ ଖେଲ୍ ୱାହାଁ ରେଲ୍’’  ଲକ୍ଷ୍ୟ ନେଇ କ୍ରୀଡ଼ା ଭିତ୍ତିଭୂମି ବିକାଶ କରୁଛି । ଏହି ସଂଗଠନ କେବଳ ଭାରତୀୟ ରେଳବାଇ ନୁହେଁ ବରଂ ଦେଶର ଅନ୍ୟ କ୍ରୀଡ଼ା ପ୍ରତିଭାମାନଙ୍କୁ କ୍ରୀଡ଼ା କୌଶଳ ଶିକ୍ଷା ଦେବା ଏବଂ ସେମାନଙ୍କ ପ୍ରତିଭା ବିକଶିତ କରିବା ଲାଗି ଆବଶ୍ୟକ ବିଶ୍ୱସ୍ତରୀୟ ପ୍ରଶିକ୍ଷଣ ଏବଂ ସୁବିଧା ଯୋଗାଇ ଦେଉଛି । ରେଳବାଇର ପ୍ରାୟ ୧୦ ହଜାର କ୍ରୀଡ଼ା କର୍ମଚାରୀମାନଙ୍କ ମଧ୍ୟରୁ ପାଖାପାଖି ୩ ହଜାର କର୍ମଚାରୀ କ୍ରୀଡ଼ା ଗତିବିଧିରେ ସକ୍ରିୟ ରହିଛନ୍ତି । ଦେଶରେ ଭାରତୀୟ ରେଳବାଇ ସର୍ବାଧିକ ସଂଖ୍ୟକ ପୁରୁଷ ଓ ମହିଳା କ୍ରୀଡ଼ାବିତ୍ମାନଙ୍କୁ ନିଯୁକ୍ତି ଦେଇଛି ।
ଅନ୍ତର୍ଜାତୀୟ କ୍ରୀଡ଼ା ମଞ୍ଚରେ ଭାରତୀୟ ରେଳବାଇର କ୍ରୀଡ଼ାବିତ୍ମାନେ ଦେଶ ପାଇଁ ଗୌରବ ଆଣିବାରେ ପ୍ରମୁଖ ଭୂମିକା ଗ୍ରହଣ କରିଛନ୍ତି । ରେଳବାଇ ଏ କ୍ଷେତ୍ରରେ ଏକ ରେକର୍ଡ କରିଛି । ରାଜ୍ୟଗୋଷ୍ଠୀ କ୍ରୀଡ଼ା, ଏସୀୟ କ୍ରୀଡ଼ା କିମ୍ବା ଅଲିମ୍ପିକ୍ସ, ଭାରତୀୟ ରେଳବାଇର କ୍ରୀଡ଼ାବିତ୍ମାନେ ଭାରତର ପ୍ରଦର୍ଶନରେ ବ୍ୟାପକ ଯୋଗଦାନ ଦେଇଥାନ୍ତି ।
ଭାରତୀୟ ରେଳବାଇ ସୃଷ୍ଟି କରିଥିବା ତାରକା ଭାରୋତ୍ତୋଳନକାରୀମାନଙ୍କ ମଧ୍ୟରେ ରହିଛନ୍ତି ସୁଶ୍ରୀ ଏସ. ମୀରାବାଇ ଚାନୁ, ଯିଏକି ଟୋକିଓ ଅଲିମ୍ପିକ୍ସ ଦେଶ ପାଇଁ ରୌପ୍ୟ ପଦକ ଆଣିଥିଲେ । ସେ ଅଲିମ୍ପିକ୍ସରେ ରୌପ୍ୟ ଜିତିବାରେ ଥିଲେ ଭାରତର ପ୍ରଥମ ମହିଳା ଭାରୋତ୍ତୋଳନକାରୀ । ଅର୍ଜ୍ଜୁନ ପୁରସ୍କାର ବିଜେତା ଶ୍ରୀ ସତୀଶ ଶିବଲିଙ୍ଗ, ସୁଶ୍ରୀ ରେଣୁ ବାଳା, ସୁଶ୍ରୀ ସଞ୍ଜିତା ଚାନୁ ପ୍ରମୁଖ ରେଳବାଇ ଠାରୁ ପ୍ରୋତ୍ସାହନ ପାଇ ଭାରୋତ୍ତୋଳନ କ୍ଷେତ୍ରରେ ଶୀର୍ଷସ୍ତରୀୟ ସଫଳତା ହାସଲ କରିପାରିଛନ୍ତି ।